पाएं अपने शहर की ताज़ा ख़बरें और फ्री ई-पेपरडाउनलोड करें
औबेदुल्लागंज में बायपास जंक्शन की सर्विस रोड़ पर रविवार को दोपहर करीब 12 बजे दर्दनाक सड़क हादसा हुआ है, जिसमें एक डंपर के चालक ने दो युवकों को कुचल दिया, जिससे दोनों की मौके पर ही मौत हो गई। दोनों मृतक युवक मंडीदीप राहुल नगर के निवासी थे। वह किसी कार्य से अपनी बाइक एमपी 38 एमई 7750 से निकले थे। जो संभवतः गौहरगंज दिशा की ओर जा रहे थे।
औबेदुल्लागंज बायपास जंक्शन अन्नपूर्णा ढाबे के सामने ब्रिज के समीप सर्विस रोड पर बाइक को पीछे से डंपर एमपी 37 जीए 1926 के चालक ने जोरदार टक्कर मार दी। टक्कर से बाइक सवार मनीष पुत्र राजेंद्र सिंह पटेल 28 साल व ऋषभ पुत्र पप्पू पटेल 18 साल निवासी राहुल नगर मंडीदीप की मौके पर मौत हो गई।
टक्कर के बाद डंपर नीचे खेत में जाकर पलट गया। सूचना मिलते ही थाना पुलिस मौके पर पहुंची। घटना स्थल की तस्दीक के बाद दोनों मृतकों के शवों को पोस्टमार्टम के लिए शासकीय अस्पताल भेजा गया। पोस्टमार्टम करवाने के शव परिजनों को सौंप दिए गए।
बायपास पर जंक्शन पर नहीं है स्पीड ब्रेकर
आपको बता दे घटना का एक मुख्य कारण बायपास जंक्शन की सर्विस रोड़ पर स्पीड ब्रेकर का न होना भी रहा होगा। बायपास पर पड़ने वाली सर्विस रोड़ पर जहां पासिंग है, वहां पर ग्रामीणों ने ब्रेकर की मांग गई बार कर चुके है। इसके लिए किसान नेता राहुल गौर मगरपूछ द्वारा भी नायब तहसीलदार कार्यालय में ज्ञापन सौंप चुके हैं, लेकिन कंपनी के अधिकारियों ने इस ओर ध्यान देना उचित नही समझा। राहुल गौर का कहना है कि सर्विस रोड़ पर पासिंग स्थानों पर ब्रेकर निर्माण से दुर्घटना की संभावना को कम किया जा सकता है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva bho_Deva hin_Deva hin_Deva hin_Deva zho_Hant eng_Latn